
Број:  05-511-40/2020
Датум: 13.11.2020.год.

      Одјељење за стамбено комуналне послове и послове саобраћаја Градске управе Града Зворник, на основу члана 98. Закона о заштити животне средине („Службени гласник РС“, број: 71/12, 79/15 и 70/20), а у вези са чланом 190. Закона о општем управном поступку („Службени гласник РС“, број: 13/02, 87/07, 50/10 и 66/18) доноси:
Р Ј Е Ш Е Њ Е
1.  ПРЕСТАЈЕ  ДА  ВАЖИ  Рјешење о обнављању еколошке дозволе издато инвеститору Аутопраоница „БЕНЗ“, Каракај, град Зворник, за објекат аутопраонице који се налази у насељу Каракај, број: 05-511-42/2015 од 23.10.2015.године, које је донјело Одјељење за стамбено комуналне послове и послове саобраћаја Општинске управе Зворник.

2.  Налаже се Аутопраоница „БЕНЗ“, Каракај, град Зворник, да преузме мјере бриге о постројењу и локацији, којима ће се избећи ризик по животну средину, здравље људи и материјална добра послије престанка активности утврђених еколошком дозволом из тачке 1. диспозитива овог Рјешења. 
3. Еколошка дозвола издата Рјешењем из тачке 1. Диспозитива овог Рјешења брише се из  

евиденције издатих еколошких дозвола која се води  при овом Одјељењу.
О Б Р А З Л О Ж Е Њ Е
      У складу са чланом 94. Закона о заштити животне средине („Службени гласник Републике Српске“, број 71/12), чланом 3. Правилника о постројењима која могу бити изграђена и пуштена у рад само ако имају еколошку дозволу („Службени гласник Републике Српске“, број 124/12) као и чланом 5. Правилника о поступку ревизије и обнављања еколошких дозвола („Службени гласник Републике Српске“, број 28/13) а на захтјев инвеститора Аутопраоница „БЕНЗ“, Каракај, општина Зворник, ово Одјељење донјело је Рјешење о обнављаљу еколошке дозволе за објекат аутопраонице у Каракају, на период од пет (5) година, у складу са чланом 90. Закона о заштити животне средине.
      Увидом у евиденцију издатих еколошких дозвола која се води при овом Одјељењу и спис предмета 05-511-42/2015, овај орган је утврдио да је истекао рок важења Рјешења о обнављању еколошке дозволе издато инвеститору Аутопраоница „БЕНЗ“, Каракај, град Зворник, за објекат аутопраонице у Каракају, те да одговорно лице овог објекта није поднијело овом Одјељењу Захтјев за обнављање и ревизију еколошке дозволе, која обавеза је прописана чланом 94. Закона о заштити животне средине („Службени гласник РС“, број: 71/12, 79/15 и 70/20) и чланом 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17).

     С обзиром на напријед наведено ово Одјeљење је одлучило као у диспозитиву Рјешења.

     Против овог рјешења допуштена је жалба Министарству за просторно уређење     грађевинарство и екологију у Бања Луци, што је у складу са чланом 98. тачка 4. Закона о заштити животне средине („Службени гласник РС“, број: 71/12, 79/15 и 70/20), у року од 15 дана од дана достављања рјешења. Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11 и 67/13).

     Подношење жалбе не одгађа извршење Рјешења.
Доставити:

· Аутопраоница „БЕНЗ“, Каракај, 
· градском еколошком инспектору,

· евиденцији,

· а/а

       Обрадила                                                                               НАЧЕЛНИК  ОДЈЕЉЕЊА

     Сања Бјековић                                                                           Бранко Јашић, дипл.инж.

